nibzard/narodne-novine-full-text-markdown huggingface dataset:
## Odluka Ministarstva znanosti, obrazovanja i sporta klasa: 602-01/14-03/00092, urbroj: 533-20-14-0001 od 3. lipnja 2014.

### NN 73/2014 (16.6.2014.), Odluka Ministarstva znanosti, obrazovanja i sporta klasa: 602-01/14-03/00092, urbroj: 533-20-14-0001 od 3. lipnja 2014.

MINISTARSTVO ZNANOSTI, OBRAZOVANJA I SPORTA

1381

Na temelju članka 7. stavka 3. Pravilnika o uvjetima i načinu ostvarivanja prava na pokriće troškova prehrane studenata (»Narodne novine«, broj 120/13 i 8/14) ministar znanosti, obrazovanja i sporta donosi

ODLUKU

I.

Ovom odlukom utvrđuje se pravo na prehranu razine 2, odnosno pravo na potporu za dva kompletna obroka dnevno, korisnicima koji imaju prebivalište ili boravište u mjestu koje je slabo prometno povezano s mjestom studiranja u gradu Zagrebu.

II.

Pravo iz točke 1. ove odluke dodjeljuje se korisnicima potpore koji imaju prebivalište ili boravište na području Zagrebačke županije, u općinama Bedenica, Dubrava, Dubravica, Farkaševac, Gradec, Jakovlje, Krašić, Kravarsko, Kloštar Ivanić, Križ, Luka, Marija Gorica, Pokupsko, Pušća, Rakovec i Žumberak.

III.

Ova odluka objavljuje se u »Narodnim novinama« i stupa na snagu 1. listopada 2014. godine i vrijedi do 15. srpnja 2016. godine.

IV.

Stupanjem na snagu ove odluke prestaje važiti Odluka od 12. listopada 2007. godine (klasa: 602-01/07-03/00307; urbroj: 533-07-07-0001).

Klasa: 602-01/14-03/00092

Urbroj: 533-20-14-0001

Zagreb, 3. lipnja 2014.

Ministar

dr. sc. Željko Jovanović, v. r.

Odluka, NN 73/2014-1381
## Odluka Ministarstva znanosti, obrazovanja i sporta klasa: 602-01/14-03/00129, urbroj: 533-20-14-0001 od 3. lipnja 2014.

### NN 73/2014 (16.6.2014.), Odluka Ministarstva znanosti, obrazovanja i sporta klasa: 602-01/14-03/00129, urbroj: 533-20-14-0001 od 3. lipnja 2014.

MINISTARSTVO ZNANOSTI, OBRAZOVANJA I SPORTA

1382

Na temelju članka 7. stavka 3. Pravilnika o uvjetima i načinu ostvarivanja prava na pokriće troškova prehrane studenata (»Narodne novine«, broj 120/13 i 8/14) ministar znanosti, obrazovanja i sporta donosi

ODLUKU

I.

Ovom odlukom utvrđuje se pravo na prehranu razine 2, odnosno pravo na potporu za dva kompletna obroka dnevno, korisnicima koji imaju prebivalište ili boravište u mjestu koje je slabo prometno povezano s mjestom studiranja u gradu Đakovu.

II.

Pravo iz točke 1. ove odluke dodjeljuje se korisnicima potpore koji imaju prebivalište ili boravište u gradovima Belišće, Beli Manastir, Donji Miholjac, Našice, Osijek i Valpovo, te općinama Satnica Đakovačka i Viškovci.

III.

Ova odluka objavljuje se u »Narodnim novinama« i stupa na snagu 1. listopada 2014. godine i vrijedi do 15. srpnja 2016. godine.

Klasa: 602-01/14-03/00129

Urbroj: 533-20-14-0001

Zagreb, 3. lipnja 2014.

Ministar

dr. sc. Željko Jovanović, v. r.

Odluka, NN 73/2014-1382
## Odluka Ministarstva znanosti, obrazovanja i sporta klasa: 602-01/14-03/00130, urbroj: 533-20-14-0001 od 3. lipnja 2014.

### NN 73/2014 (16.6.2014.), Odluka Ministarstva znanosti, obrazovanja i sporta klasa: 602-01/14-03/00130, urbroj: 533-20-14-0001 od 3. lipnja 2014.

MINISTARSTVO ZNANOSTI, OBRAZOVANJA I SPORTA

1383

Na temelju članka 7. stavka 3. Pravilnika o uvjetima i načinu ostvarivanja prava na pokriće troškova prehrane studenata (»Narodne novine«, broj 120/13 i 8/14) ministar znanosti, obrazovanja i sporta donosi

ODLUKU

I.

Ovom odlukom utvrđuje se pravo na prehranu razine 2, odnosno pravo na potporu za dva kompletna obroka dnevno, korisnicima koji imaju prebivalište ili boravište u mjestu koje je slabo prometno povezano s mjestom studiranja u gradu Otočcu.

II.

Pravo iz točke 1. ove odluke dodjeljuje se korisnicima potpore koji imaju prebivalište ili boravište u gradovima Gospiću i Senju te općinama Brinje, Karlobag, Korenica, Lovinac i Vrhovine.

III.

Ova odluka objavljuje se u »Narodnim novinama« i stupa na snagu 1. listopada 2014. godine i vrijedi do 15. srpnja 2016. godine.

Klasa: 602-01/14-03/00130

Urbroj: 533-20-14-0001

Zagreb, 3. lipnja 2014.

Ministar

dr. sc. Željko Jovanović, v. r.

Odluka, NN 73/2014-1383
## ODLUKA O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

### NN 73/2014 (16.6.2014.), ODLUKA O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

HRVATSKA ENERGETSKA REGULATORNA AGENCIJA

1385

Na temelju članka 11. stavka 1. podstavka 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12 i 14/14), Hrvatska energetska regulatorna agencija je na sjednici Upravnog vijeća održanoj 12. lipnja 2014. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 158/13), za energetski subjekt HEP – Operator distribucijskog sustava d.o.o., Ulica grada Vukovara 37, Zagreb, za razdoblje 1. srpnja 2014. – 31. prosinca 2014., iznose kako slijedi:

a) Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 | - | 0,50 | 0,29 |
| Srednji napon | | 2 | - | 0,52 | 0,31 |
| Niski napon | Plavi | 3 | 0,61 | - | - |
| Bijeli | 4 | - | 0,63 | 0,37 |
| Crveni | 5 | - | 0,57 | 0,33 |
| Žuti (javna rasvjeta) | 6 | 0,44 | - | - |

b) Tarifne stavke nakon prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 | - | 0,62 | 0,37 |
| Srednji napon | | 2 | - | 0,66 | 0,39 |
| Niski napon | Plavi | 3 | 0,76 | - | - |
| Bijeli | 4 | - | 0,79 | 0,46 |
| Crveni | 5 | - | 0,71 | 0,42 |
| Žuti (javna rasvjeta) | 6 | 0,55 | - | - |

II.

Ova Odluka objavit će se u »Narodnim novinama«, a stupa na snagu 1. srpnja 2014. godine.

Klasa: 011-01/14-01/12
Urbroj: 371-01/14-01
Zagreb, 12. lipnja 2014.

Predsjednik Upravnog vijeća
Tomislav Jureković, dipl. ing., v. r.

73 16.06.2014 Odluka o iznosu tarifnih stavki za zajamčenu opskrbu električnom energijom

73 16.06.2014 Odluka o iznosu tarifnih stavki za zajamčenu opskrbu električnom energijom

Odluka, NN 73/2014-1385
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Indeks proizvođačkih cijena industrijskih proizvoda na domaćem tržištu u svibnju 2014.

### NN 73/2014 (16.6.2014.), Indeks proizvođačkih cijena industrijskih proizvoda na domaćem tržištu u svibnju 2014.

DRŽAVNI ZAVOD ZA STATISTIKU

1388

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U

SVIBNJU 2014.

Indeks proizvođačkih cijena industrijskih proizvoda na domaćem tržištu u svibnju 2014. u odnosu na travanj 2014. iznosi 100,0.

Klasa: 954-02/14-01/01

Urbroj: 555-06-03-03-14-06

Zagreb, 11. lipnja 2014.

Ravnatelj

Marko Krištof, v. r.

Ostalo, NN 73/2014-1388
## Zakon o izmjenama Zakona o Državnoj komisiji za kontrolu postupaka javne nabave

### NN 74/2014 (18.6.2014.), Zakon o izmjenama Zakona o Državnoj komisiji za kontrolu postupaka javne nabave

HRVATSKI SABOR

1393

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O DRŽAVNOJ KOMISIJI ZA KONTROLU POSTUPAKA JAVNE NABAVE

Proglašavam Zakon o izmjenama Zakona o Državnoj komisiji za kontrolu postupaka javne nabave, koji je Hrvatski sabor donio na sjednici 6. lipnja 2014. godine.

Klasa: 011-01/14-01/99

Urbroj: 71-05-03/1-14-2

Zagreb, 11. lipnja 2014.

Predsjednik

Republike Hrvatske

Ivo Josipović, v. r.

ZAKON

O IZMJENAMA ZAKONA O DRŽAVNOJ KOMISIJI ZA KONTROLU POSTUPAKA JAVNE NABAVE

Članak 1.

U Zakonu o Državnoj komisiji za kontrolu postupaka javne nabave (»Narodne novine«, br. 18/13. i 127/13.) u članku 3. stavak 3. mijenja se i glasi:

»(3) Državna komisija odlučuje o naknadi troškova žalbenog postupka i drugim zahtjevima koje su ovlaštene postaviti stranke u žalbenim postupcima. U tim postupcima vrijednost predmeta nije procjenjiva.«.

Članak 2.

U članku 20. stavak 3. mijenja se i glasi:

»(3) U pogledu zastara u vezi s prekršajima propisanim ovim Zakonom primjenjuju se odredbe Prekršajnog zakona.«.

Stavak 4. briše se.

Članak 3.

U žalbenim postupcima u kojima odluka o žalbi nije donesena do dana stupanja na snagu ovoga Zakona, Državna komisija odlučit će u skladu s člankom 1. ovoga Zakona.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/14-01/57

Zagreb, 6. lipnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 74/2014-1393
## Odluka o potvrđivanju Izmjena i dopuna Statuta Agencije za zaštitu tržišnog natjecanja

### NN 74/2014 (18.6.2014.), Odluka o potvrđivanju Izmjena i dopuna Statuta Agencije za zaštitu tržišnog natjecanja

HRVATSKI SABOR

1395

Na temelju članka 81. Ustava Republike Hrvatske i članka 26. stavka 7. Zakona o zaštiti tržišnog natjecanja (»Narodne novine«, br. 79/09. i 80/13.), Hrvatski sabor na sjednici 13. lipnja 2014., donio je

ODLUKU

O POTVRĐIVANJU IZMJENA I DOPUNA STATUTA AGENCIJE ZA ZAŠTITU TRŽIŠNOG NATJECANJA

Potvrđuju se Izmjene i dopune Statuta Agencije za zaštitu tržišnog natjecanja koje je donijelo Vijeće za zaštitu tržišnog natjecanja 8. svibnja 2014.

Klasa: 021-12/14-09/38

Zagreb, 13. lipnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 74/2014-1395
## Odluka o donošenju Dugoročne strategije za poticanje ulaganja u obnovu nacionalnog fonda zgrada Republike Hrvatske

### NN 74/2014 (18.6.2014.), Odluka o donošenju Dugoročne strategije za poticanje ulaganja u obnovu nacionalnog fonda zgrada Republike Hrvatske

VLADA REPUBLIKE HRVATSKE

1397

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 11. lipnja 2014. godine donijela

ODLUKU

O DONOŠENJU DUGOROČNE STRATEGIJE ZA POTICANJE ULAGANJA U OBNOVU NACIONALNOG FONDA ZGRADA REPUBLIKE HRVATSKE

I.

Donosi se Dugoročna strategija za poticanje ulaganja u obnovu nacionalnog fonda zgrada Republike Hrvatske (u daljnjem tekstu: Dugoročna strategija) sukladno članku 4. Direktive 2012/27/EU Europskog parlamenta i Vijeća od 25. listopada 2012. o energetskoj učinkovitosti, izmjeni direktiva 2009/125/EZ i 2010/30/EU i stavljanju izvan snage direktiva 2004/8/EZ i 2006/32/EZ.

Dugoročna strategija sastavni je dio ove Odluke.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-04/221

Urbroj: 50301-05/16-14-2

Zagreb, 11. lipnja 2014.

Predsjednik

Zoran Milanović, v. r.

[DUGOROČNA STRATEGIJA ZA POTICANJE ULAGANJA U OBNOVU NACIONALNOG FONDA ZGRADA REPUBLIKE HRVATSKE](dodatni/431982.pdf)

74 18.06.2014 Odluka o donošenju Dugoročne strategije za poticanje ulaganja u obnovu nacionalnog fonda zgrada Republike Hrvatske

74 18.06.2014 Odluka o donošenju Dugoročne strategije za poticanje ulaganja u obnovu nacionalnog fonda zgrada Republike Hrvatske

74 18.06.2014 Odluka o donošenju Dugoročne strategije za poticanje ulaganja u obnovu nacionalnog fonda zgrada Republike Hrvatske

74 18.06.2014 Odluka o donošenju Dugoročne strategije za poticanje ulaganja u obnovu nacionalnog fonda zgrada Republike Hrvatske

74 18.06.2014 Odluka o donošenju Dugoročne strategije za poticanje ulaganja u obnovu nacionalnog fonda zgrada Republike Hrvatske

Odluka, NN 74/2014-1397
## Odluka o imenovanju sudaca Županijskog suda u Zadru

### NN 74/2014 (18.6.2014.), Odluka o imenovanju sudaca Županijskog suda u Zadru

74 18.06.2014 Odluka o imenovanju sudaca Županijskog suda u Zadru

DRŽAVNO SUDBENO VIJEĆE

1398

Na temelju članka 55. stavka 2. i 3. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012 i 28/13 – dalje u tekstu ZDSV) Državno sudbeno vijeće (dalje u tekstu Vijeće), u sastavu Ranko Marijan, kao predsjednik Vijeća, te Tihana Cišper, Marko Rašo, mr. sc. Dražen Jakovina, Marko Pribisalić, dr. sc. Marin Mrčela i Mijo Galiot, kao članovi Vijeća, na 102. sjednici, održanoj 14. travnja 2014., donijelo je

ODLUKU

O IMENOVANJU SUDACA

Za suce Županijskog suda u Zadru imenuju se:

HRVOJE VISKOVIĆ, sudac Općinskog suda u Zadru i

ŽELJKO ĐERĐ, sudac Općinskog suda u Zadru.

Imenovani kandidati stupit će na dužnost 1. rujna 2014.

Broj: IS-17/13
Zagreb, 14. travnja 2014.

Predsjednik
Ranko Marijan, v. r.

Odluka, NN 74/2014-1398
## Odluka o izmjenama Odluke o utvrđivanju popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

### NN 74/2014 (18.6.2014.), Odluka o izmjenama Odluke o utvrđivanju popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

HRVATSKI ZAVOD ZA ZDRAVSTVENO OSIGURANJE

1400

Na osnovi članka 24. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 64. sjednici održanoj 29. svibnja 2014. godine donijelo je

ODLUKU

O IZMJENAMA ODLUKE O UTVRĐIVANJU POPISA DIJAGNOSTIČKIH I TERAPIJSKIH POSTUPAKA U ZDRAVSTVENIM DJELATNOSTIMA – VREMENSKI I KADROVSKI NORMATIVI

Članak 1.

U Odluci o utvrđivanju Popisa dijagnostičkih i terapijskih postupaka u zdravstvenim djelatnostima – vremenski i kadrovski normativi (»Narodne novine« broj 15/92., 29/93., 65/93., 31/95., 73/99., 3/00., 18/00., 118/01., 44/02., 76/02., 85/02., 92/02., 130/02., 151/02., 11/03., 32/03., 43/03., 203/03., 30/05., 88/05., 136/06., 16/07., 40/07., 57/07., 80/07., 84/07., 98/07., 111/07. 130/07., 54/08., 85/08., 133/08., 2/09., 10/09., 17/09., 110/10., 49/13., 65/13., 99/13., 103/13., 125/13. i 34/14) u Popisu dijagnostičkih i terapijskih postupaka u zdravstvenim djelatnostima – vremenski i kadrovski normativi koji je sastavni dio Odluke šifre i podaci pod šiframa: 92101, 92102, 92103, 92104, 92105, 92106, 92107, 92108, 92109, 92110, 92111, 92113 i 92114., brišu se.

Pod šiframa: 92115, 92116, 92117 u stupcu »Naziv postupka« brišu se riječi: »zdravstvene njege«, a u stupcu »Djelatnici« brišu se riječi: »med. sestra«.

Članak 2.

Ova Odluka stupa na snagu dan nakon objave u »Narodnim novinama«.

Klasa: 025-04/14-01/130

Urbroj: 338-01-01-14-1

Zagreb, 29. svibnja 2014.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

Odluka, NN 74/2014-1400
## Rješenje o dodjeli naziva "Referentni centar Ministarstva zdravlja za medicinsku genetiku i metaboličke bolesti djece" Klinici za pedijatriju Kliničkog bolničkog centra Zagreb

### NN 75/2014 (20.6.2014.), Rješenje o dodjeli naziva "Referentni centar Ministarstva zdravlja za medicinsku genetiku i metaboličke bolesti djece" Klinici za pedijatriju Kliničkog bolničkog centra Zagreb

75 20.06.2014 Rješenje o dodjeli naziva "Referentni centar Ministarstva zdravlja za medicinsku genetiku i metaboličke bolesti djece" Klinici za pedijatriju Kliničkog bolničkog centra Zagreb

MINISTARSTVO ZDRAVLJA

1406

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/20, 139/10, 22/11, 84/11, 12/12, 35/12, – Odluka Ustavnog suda Republike Hrvatske 70/12, 82/13, 159/13 i 22/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za pedijatriju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za medicinsku genetiku i metaboličke bolesti djece« na vrijeme od pet godina.

2. Klinika za pedijatriju Kliničkog bolničkog centra Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za medicinsku genetiku i metaboličke bolesti djece«.

3. »Referentni centar Ministarstva zdravlja za medicinsku genetiku i metaboličke bolesti djece« Klinike za pedijatriju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/12-01/13
Urbroj: 534-10-1-1-2/5-14-18
Zagreb, 27. svibnja 2014.

Ministar
prof. dr. sc. Rajko Ostojić, dr. med., v. r.

Rješenje, NN 75/2014-1406
## Rješenje o dodjeli naziva "Referentni centar Ministarstva zdravlja za rijetke i metaboličke bolesti" Klinici za unutarnje bolesti Kliničkog bolničkog centra Zagreb

### NN 75/2014 (20.6.2014.), Rješenje o dodjeli naziva "Referentni centar Ministarstva zdravlja za rijetke i metaboličke bolesti" Klinici za unutarnje bolesti Kliničkog bolničkog centra Zagreb

MINISTARSTVO ZDRAVLJA

1407

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/20, 139/10, 22/11, 84/11, 12/12, 35/12, – Odluka Ustavnog suda Republike Hrvatske 70/12, 82/13, 159/13 i 22/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za unutarnje bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za rijetke i metaboličke bolesti« na vrijeme od pet godina.

2. Klinika za unutarnje bolesti Kliničkog bolničkog centra Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za rijetke i metaboličke bolesti«.

3. »Referentni centar Ministarstva zdravlja za rijetke i metaboličke bolesti« Klinike za unutarnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/28

Urbroj: 534-10-1-1-2/5-14-14

Zagreb, 27. svibnja 2014.

Ministar

prof. dr. sc. Rajko Ostojić, dr. med., v. r.

Rješenje, NN 75/2014-1407
## Rješenje o ukidanju naziva "Referentni centar Ministarstva zdravlja i socijalne skrbi za kirurško liječenje tumora hipofize" Klinici za neurokirurgiju Kliničkog bolničkog centra "Sestre milosrdnice" Zagreb

### NN 75/2014 (20.6.2014.), Rješenje o ukidanju naziva "Referentni centar Ministarstva zdravlja i socijalne skrbi za kirurško liječenje tumora hipofize" Klinici za neurokirurgiju Kliničkog bolničkog centra "Sestre milosrdnice" Zagreb

MINISTARSTVO ZDRAVLJA

1408

Ministar zdravlja na temelju članka 114. Zakona o zdravstvenoj zaštiti (»Narodne novine« broj 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12, 82/13 i 159/13) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Utvrđuje se da Klinika za neurokirurgiju Kliničkog bolničkog centra »Sestre milosrdnice«, Zagreb, ne ispunjava uvjete za obnovu i dodjelu naziva »Referentnog centra Ministarstva zdravlja za kirurško liječenje tumora hipofize«.

2. Ukida se naziv »Referentni centar Ministarstva zdravstva i socijalne skrbi za kirurško liječenje tumora hipofize Klinici za neurokirurgiju Kliničkog bolničkog centra »Sestre milosrdnice«, Zagreb.

Klasa: UP/I-510-01/06-01/2

Urbroj: 534-10-1-1-2/5-14-34

Zagreb, 18. veljače 2014.

Ministar

prof. dr. sc. Rajko Ostojić, dr. med., v. r.

Rješenje, NN 75/2014-1408
## Rješenje o ukidanju naziva "Referentni centar Ministarstva zdravlja i socijalne skrbi za reumatoidni artritis" Klinici za reumatske bolesti i rehabilitaciju Kliničkog bolničkog centra Zagreb

### NN 75/2014 (20.6.2014.), Rješenje o ukidanju naziva "Referentni centar Ministarstva zdravlja i socijalne skrbi za reumatoidni artritis" Klinici za reumatske bolesti i rehabilitaciju Kliničkog bolničkog centra Zagreb

MINISTARSTVO ZDRAVLJA

1409

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske, 70/12, 82/13 i 22/14) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, i članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

I. Utvrđuje se da Klinika za reumatske bolesti i rehabilitaciju Kliničkog bolničkog centra Zagreb, Šalata 2, ne ispunjava uvjete za obnovu i dodjelu naziva »Referentnog centra Ministarstva zdravlja za reumatoidni artritis«.

II. Ukida se naziv »Referentni centar Ministarstva zdravstva i socijalne skrbi za reumatoidni artritis« Klinici za reumatske bolesti i rehabilitaciju Kliničkog bolničkog centra Zagreb.

Klasa: UP/I-510-01/13-01/12

Urbroj: 534-10-1-1-2/5-14-19

Zagreb, 14. ožujka 2014.

Ministar

prof. dr. sc. Rajko Ostojić, dr. med., v. r.

Rješenje, NN 75/2014-1409
## Odluka o imenovanju općinske državne odvjetnice u Općinskom državnom odvjetništvu u Čakovcu

### NN 75/2014 (20.6.2014.), Odluka o imenovanju općinske državne odvjetnice u Općinskom državnom odvjetništvu u Čakovcu

75 20.06.2014 Odluka o imenovanju općinske državne odvjetnice u Općinskom državnom odvjetništvu u Čakovcu

DRŽAVNOODVJETNIČKO VIJEĆE

1410

Na temelju članka 152. u vezi s člankom 94. stavkom 3. Zakona o državnom odvjetništvu (»Narodne novine« 76/09, 153/09, 116/10, 145/10, 57/11, 130/11, 72/13 i 148/13) Državnoodvjetničko vijeće na 56. sjednici održanoj 9. lipnja 2014. donijelo je sljedeću

ODLUKU

Za općinsku državnu odvjetnicu u Općinskom državnom odvjetništvu u Čakovcu imenuje se KSENIJA VIDOVIĆ VINCEK, zamjenica općinskog državnog odvjetnika u Čakovcu, na vrijeme od četiri godine.

Broj: DOVO-26/14
Zagreb, 9. lipnja 2014.

Zamjenik predsjednika
Državnoodvjetničkog vijeća
prof. dr. sc. Davor Derenčinović, v. r.

Odluka, NN 75/2014-1410
## Odluka o imenovanju općinske državne odvjetnice u Općinskom državnom odvjetništvu u Osijeku

### NN 75/2014 (20.6.2014.), Odluka o imenovanju općinske državne odvjetnice u Općinskom državnom odvjetništvu u Osijeku

DRŽAVNOODVJETNIČKO VIJEĆE

1411

Na temelju članka 152. u vezi s člankom 94. stavkom 3. Zakona o državnom odvjetništvu (»Narodne novine« 76/09, 153/09, 116/10, 145/10, 57/11, 130/11, 72/13 i 148/13) Državnoodvjetničko vijeće na 56. sjednici održanoj 9. lipnja 2014. donijelo je sljedeću

ODLUKU

Za općinsku državnu odvjetnicu u Općinskom državnom odvjetništvu u Osijeku imenuje se IVANA KOLESARIĆ, zamjenica općinskog državnog odvjetnika u Osijeku, na vrijeme od četiri godine.

Broj: DOVO-27/14

Zagreb, 9. lipnja 2014.

Zamjenik predsjednika

Državnoodvjetničkog vijeća

prof. dr. sc. Davor Derenčinović, v. r.

Odluka, NN 75/2014-1411
## Odluka o iskazivanju povjerenja članu Vlade Republike Hrvatske

### NN 76/2014 (24.6.2014.), Odluka o iskazivanju povjerenja članu Vlade Republike Hrvatske

HRVATSKI SABOR

1417

Na temelju članka 110. Ustava Republike Hrvatske i članaka 119. Poslovnika Hrvatskoga sabora, Hrvatski sabor na sjednici 18. lipnja 2014., donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske prof. dr. sc. VEDRANU MORNARU za obavljanje dužnosti ministra znanosti, obrazovanja i sporta.

Klasa: 021-12/14-08/07

Zagreb, 18. lipnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 76/2014-1417
## Odluka o iskazivanju povjerenja članu Vlade Republike Hrvatske

### NN 76/2014 (24.6.2014.), Odluka o iskazivanju povjerenja članu Vlade Republike Hrvatske

HRVATSKI SABOR

1418

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 18. lipnja 2014., donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske prim. SINIŠI VARGI za obavljanje dužnosti ministra zdravlja.

Klasa: 021-12/14-08/08

Zagreb, 18. lipnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 76/2014-1418
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

### NN 76/2014 (24.6.2014.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

1419

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst) Hrvatski sabor na sjednici 18. lipnja 2014., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 19. lipnja 2014. prestaje mirovanje zastupničkog mandata zastupniku doc. dr. sc. ŽELJKU JOVANOVIĆU.

Zastupničku dužnost zamjenice zastupnika prestaje obnašati LIDIJA BAGARIĆ dana 19. lipnja 2014.

Klasa: 021-14/14-01/07

Zagreb, 18. lipnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 76/2014-1419
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

### NN 76/2014 (24.6.2014.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1420

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst) Hrvatski sabor na sjednici 18. lipnja 2014., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 20. lipnja 2014. prestaje mirovanje zastupničkog mandata zastupniku prof. dr. sc. RAJKU OSTOJIĆU.

Zastupničku dužnost zamjenika zastupnika prestaje obnašati BORISLAV KOVAČIĆ dana 20. lipnja 2014.

Klasa: 021-14/14-01/08

Zagreb, 18. lipnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 76/2014-1420
## Odlukau o prestanku zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

### NN 76/2014 (24.6.2014.), Odlukau o prestanku zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

1421

Na temelju članka 81. Ustava Republike Hrvatske i članaka 11. i 12. Zakona o izboru zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst) i članka 10. Zakona o izboru članova u Europski parlament iz Republike Hrvatske (»Narodne novine«, br. 92/10., 23/13. i 143/13.) Hrvatski sabor na sjednici 18. lipnja 2014., donio je

ODLUKU

O PRESTANKU ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 1. srpnja 2014. prestaje zastupnički mandat zastupnika JOZE RADOŠA.

Zastupničku dužnost zamjenice zastupnika započinje obnašati VESNA SABOLIĆ dana 1. srpnja 2014.

Klasa: 021-14/14-01/10

Zagreb, 18. lipnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 76/2014-1421
## Odluka o postavljenju mr. sc. Tončija Staničića u zvanje veleposlanika u Ministarstvu vanjskih i europskih poslova

### NN 76/2014 (24.6.2014.), Odluka o postavljenju mr. sc. Tončija Staničića u zvanje veleposlanika u Ministarstvu vanjskih i europskih poslova

76 24.06.2014 Odluka o postavljenju mr. sc. Tončija Staničića u zvanje veleposlanika u Ministarstvu vanjskih i europskih poslova

PREDSJEDNIK REPUBLIKE HRVATSKE

1422

Na temelju odredbe članka 22. Zakona o vanjskim poslovima (»Narodne novine« broj 48/96, 72/13 i 127/13), a na prijedlog ministrice vanjskih i europskih poslova, donosim

ODLUKU

O POSTAVLJENJU VELEPOSLANIKA U MINISTARSTVU VANJSKIH I EUROPSKIH POSLOVA REPUBLIKE HRVATSKE

Mr. sc. TONČI STANIČIĆ postavlja se u zvanje veleposlanika u Ministarstvu vanjskih i europskih poslova Republike Hrvatske.

Ova Odluka stupa na snagu danom donošenja.

Klasa: 080-01/14-01/02
Urbroj: 71-05-03/1-14-2
Zagreb, 17. lipnja 2014.

Predsjednik
Republike Hrvatske
Ivo Josipović, v. r.

Odluka, NN 76/2014-1422
## Odluka o pomilovanju po molbama osuđenih osoba klasa: 703-04/13-01/04 urbroj: 71-05-05/2-13-01 od 11. studenoga 2013.

### NN 76/2014 (24.6.2014.), Odluka o pomilovanju po molbama osuđenih osoba klasa: 703-04/13-01/04 urbroj: 71-05-05/2-13-01 od 11. studenoga 2013.

PREDSJEDNIK REPUBLIKE HRVATSKE

1423

Na temelju članka 98. podstavak 4. Ustava Republike Hrvatske, članka 1. stavka 2. Zakona o pomilovanju i prijedloga Komisije za pomilovanja od 6. studenoga 2013. donosim

ODLUKU

O POMILOVANJIMA PO MOLBAMA OSUĐENIH OSOBA

Izrečena kazna zatvora zamjenjuje se uvjetnom osudom

VLADIMIR DRENOVAC, sin Tomislava, rođen 1950. u Prištini, Republika Kosovo

– izrečena kazna zatvora u trajanju od 1 godine i 6 mjeseci, zbog kaznenog djela povrede dužnosti uzdržavanja iz čl. 209. st. 1. i 2. KZ – zamjenjuje se uvjetnom osudom i neće se izvršiti ukoliko osuđenik u roku od 3 godine ne počini novo kazneno djelo

Umanjuje se izrečena kazna zatvora

ZLATKO BUČKO, sin Danijela, rođen 1969. u Vukovaru

– izrečena kazna zatvora u trajanju od 1 godine i 6 mjeseci, zbog produljenog kaznenog djela krivotvorenja isprave iz čl. 311. st. 1. i 2. KZ i produljenog kaznenog djela računalne prijevare iz čl. 224a. st. 1. KZ u vezi čl. 61. KZ uz primjenu čl. 60. KZ – umanjuje se za 10 mjeseci

RUŽICA TUKŠA, kći Ivana, rođena 1952. u Ravenskom Pavlovcu

– izrečena kazna zatvora u trajanju od 3 godine zbog kaznenog djela ubojstva u prekoračenju nužne obrane iz čl. 90. KZ u vezi čl. 29. st. 3. KZ – umanjuje se za 1 godinu

MARINKO KOVAČEVIĆ, sin Petra, rođen 1954. u Krašiću

– izrečena kazna zatvora u trajanju od 2 godine i 6 mjeseci, zbog teškog kaznenog djela protiv opće sigurnosti iz čl. 271. st. 2. KZ u vezi čl. 263. st. 2. KZ – umanjuje se za 10 mjeseci

Daje se prijevremena rehabilitacija

DAMIR LJOLJIĆ, sin Vitomira, rođen 1984. u Kaknju, Bosna i Hercegovina

– za izrečenu novčanu kaznu u iznosu od 30 (trideset) prosječnih dnevnih dohodaka u RH, što ukupno iznosi 5.460,00 kn, a zbog kaznenog djela izazivanja prometne nesreće iz čl. 272. st. 1. i 2. KZ – daje se prijevremena rehabilitacija

NENAD KUKIĆ, sin Nenada, rođen 1980. u Zagrebu

– za izrečenu kaznu zatvora u trajanju od 3 mjeseca, uvjetno na 1 godinu, zbog kaznenog djela tjelesne ozljede iz čl. 98. u vezi čl. 102. KZ – daje se prijevremena rehabilitacija

ĐURO KOLARIĆ, sin Josipa, rođen 1950. u Valpovu

– za izrečenu kaznu zatvora u trajanju od 3 mjeseca, uvjetno na 1 godinu, zbog kaznenog djela izigravanja zabrana iz sigurnosnih mjera i pravnih posljedica osude iz čl. 308. st. 2. KZ – daje se prijevremena rehabilitacija

ZDRAVKO BERIĆ, sin Vladimira, rođen 1973. u Bjelovaru

– za izrečenu kaznu zatvora u trajanju od 3 mjeseca, uvjetno na 1 godinu, zbog kaznenog djela krađe iz čl. 216. st. 1. KZ – daje se prijevremena rehabilitacija

Odbijene molbe

Klasa: 703-04/13-01/04

Urbroj: 71-05-05/2-13-01

Zagreb, 11. studenoga 2013.

Predsjednik

Republike Hrvatske

Ivo Josipović, v. r.

Odluka, NN 76/2014-1423
## Odluka o osnivanju Povjerenstva za upravljanje sigurnošću u zračnom prometu

### NN 76/2014 (24.6.2014.), Odluka o osnivanju Povjerenstva za upravljanje sigurnošću u zračnom prometu

VLADA REPUBLIKE HRVATSKE

1429

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 58. Zakona o zračnom prometu (»Narodne novine«, br. 69/2009, 84/2011, 54/2013 i 127/2013), Vlada Republike Hrvatske je na sjednici održanoj 18. lipnja 2014. godine donijela

ODLUKU

O OSNIVANJU POVJERENSTVA ZA UPRAVLJANJE SIGURNOŠĆU U ZRAČNOM PROMETU

I.

Ovom Odlukom osniva se Povjerenstvo za upravljanje sigurnošću u zračnom prometu (u daljnjem tekstu: Povjerenstvo).

II.

U Povjerenstvo se imenuju:

– Dan Simonić, pomoćnik ministra pomorstva, prometa i infrastrukture;

– Omer Pita, direktor Hrvatske agencije za civilno zrakoplovstvo;

– Danko Petrin, Agencija za istraživanje nesreća u zračnom, pomorskom i željezničkom prometu;

– Nikolina Erceg, koordinatorica Nacionalnog programa sigurnosti u zračnom prometu, Hrvatska agencija za civilno zrakoplovstvo;

– Lukša Novak, direktor Zračne luke Split d.o.o.;

– Krešimir Vlašić, Croatia Airlines d.d.;

– pukovnik Goran Strmečki, Ministarstvo obrane;

– Dragan Bilać, direktor Hrvatske kontrole zračne plovidbe d.o.o.;

– Nikola Gaće, zamjenik ravnatelja Državne uprave za zaštitu i spašavanje.

III.

Članovi Povjerenstva iz točke II. ove Odluke biraju predsjednika Povjerenstva iz redova članova Povjerenstva, većinom glasova svih članova.

IV.

Stručne poslove za Povjerenstvo obavlja Hrvatska agencija za civilno zrakoplovstvo.

V.

Poslovi i nadležnost Povjerenstva utvrđuju se u Nacionalnom programu sigurnosti u zračnom prometu.

Organizacija i način rada Povjerenstva utvrđuje se poslovnikom koji donosi Povjerenstvo.

VI.

Povjerenstvo o svom radu pisanim putem izvješćuje Vladu Republike Hrvatske najmanje jedanput godišnje.

VII.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva pomorstva, prometa i infrastrukture.

Predsjednik i članovi Povjerenstva koji su zaposlenici središnjih tijela državne uprave za rad/članstvo u Povjerenstvu ne mogu primati naknadu.

Za predsjednika Povjerenstva, ako nije zaposlenik središnjeg tijela državne uprave, za rad u Povjerenstvu utvrđuje se mjesečna neto-naknada u iznosu od 1.000,00 kuna.

Za članove Povjerenstva koji nisu zaposlenici središnjih tijela državne uprave, za rad/članstvo u Povjerenstvu utvrđuje se mjesečna neto-naknada u iznosu od 750,00 kuna.

VIII.

Danom stupanja na snagu ove Odluke prestaje važiti Odluka o osnivanju Povjerenstva za upravljanje sigurnošću u zračnom prometu (»Narodne novine«, br. 37/2011, 91/2011, 76/2012, 28/2013 i 121/2013).

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/232

Urbroj: 50301-05/05-14-2

Zagreb, 18. lipnja 2014.

Predsjednik

Zoran Milanović, v. r.

Odluka, NN 76/2014-1429
## Odluka o osnivanju Nacionalnog povjerenstva za zaštitu civilnog zračnog prometa

### NN 76/2014 (24.6.2014.), Odluka o osnivanju Nacionalnog povjerenstva za zaštitu civilnog zračnog prometa

VLADA REPUBLIKE HRVATSKE

1430

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 114. Zakona o zračnom prometu (»Narodne novine«, br. 69/2009, 84/2011, 54/2013 i 127/2013), Vlada Republike Hrvatske je na sjednici održanoj 18. lipnja 2014. godine donijela

ODLUKU

O OSNIVANJU NACIONALNOG POVJERENSTVA ZA ZAŠTITU CIVILNOG ZRAČNOG PROMETA

I.

Ovom Odlukom osniva se Nacionalno povjerenstvo za zaštitu civilnog zračnog prometa (u daljnjem tekstu: Povjerenstvo).

II.

U Povjerenstvo se imenuju:

1. za predsjednika:

– Dan Simonić, pomoćnik ministra pomorstva, prometa i infrastrukture;

2. za članove:

– Vildana Megla, Ministarstvo pomorstva, prometa i infrastrukture;

– Ines Krajčak, pomoćnica ministra unutarnjih poslova;

– Zlatko Sokolar, Ministarstvo unutarnjih poslova;

– Vinko Ljubičić, Ministarstvo vanjskih i europskih poslova;

– Dražen Ščuri, Ministarstvo obrane;

– Ivan Medved, Ministarstvo zdravlja;

– Nada Parat, Ministarstvo financija;

– Zvonko Šimašek, Hrvatska agencija za civilno zrakoplovstvo;

– Miljenko Pentavec, Sigurnosno-obavještajna agencija;

– Dragan Bilać, direktor Hrvatske kontrole zračne plovidbe d.o.o.;

– Tonči Peović, Međunarodna zračna luka Zagreb d.d.;

– Ivan Skelin, Zračna luka Zadar d.o.o.;

– Karolina Vodanović, Croatia Airlines d.d.;

3. za tajnika:

– Ivo Jurič, Međunarodna zračna luka Zagreb d.d.

III.

Stručne poslove za Povjerenstvo obavlja Hrvatska agencija za civilno zrakoplovstvo.

IV.

Organizacija i način rada Povjerenstva utvrđuje se poslovnikom koji donosi Povjerenstvo.

V.

Povjerenstvo o svom radu pisanim putem izvješćuje Vladu Republike Hrvatske najmanje jedanput godišnje.

VI.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva pomorstva, prometa i infrastrukture.

Predsjednik i članovi Povjerenstva koji su zaposlenici središnjih tijela državne uprave, za rad/članstvo u Povjerenstvu ne mogu primati naknadu.

Za tajnika i članove Povjerenstva koji nisu zaposlenici središnjih tijela državne uprave, za rad/članstvo u Povjerenstvu utvrđuje se mjesečna neto-naknada u iznosu od 1.100,00 kuna.

VII.

Danom stupanja na snagu ove Odluke prestaje važiti Odluka o osnivanju Nacionalnog povjerenstva za zaštitu civilnog zračnog prometa (»Narodne novine«, br. 63/2010, 91/2011, 76/2012, 28/2013 i 121/2013).

VIII.

Ova Odluka stupa na snagu danom donošenja, a objavit će se u »Narodnim novinama«

Klasa: 022-03/14-04/234

Urbroj: 50301-05/05-14-2

Zagreb, 18. lipnja 2014.

Predsjednik

Zoran Milanović, v. r.

Odluka, NN 76/2014-1430
## Odluka o izmjeni odluke o osnivanju Nacionalnog povjerenstva za olakšice

### NN 76/2014 (24.6.2014.), Odluka o izmjeni odluke o osnivanju Nacionalnog povjerenstva za olakšice

VLADA REPUBLIKE HRVATSKE

1432

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 37. stavka 1. Zakona o zračnom prometu (»Narodne novine«, br. 69/2009, 84/2011, 54/2013 i 127/2013), Vlada Republike Hrvatske je na sjednici održanoj 18. lipnja 2014. godine donijela

ODLUKU

O IZMJENI ODLUKE O OSNIVANJU NACIONALNOG POVJERENSTVA ZA OLAKŠICE

I.

U Odluci o osnivanju Nacionalnog povjerenstva za olakšice (»Narodne novine«, br. 91/2011 i 28/2013), u točki III. podtočki 2. alineja 8. mijenja se i glasi:

»– Karolina Vodanović, Croatia Airlines d.d.,«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/236

Urbroj: 50301-05/05-14-2

Zagreb, 18. lipnja 2014.

Predsjednik

Zoran Milanović, v. r.

Odluka, NN 76/2014-1432
## Rješenje o imenovanju ministra zdravlja

### NN 76/2014 (24.6.2014.), Rješenje o imenovanju ministra zdravlja

VLADA REPUBLIKE HRVATSKE

1433

Na temelju članka 110. stavka 5. Ustava Republike Hrvatske (»Narodne novine«, br. 85/2010 – pročišćeni tekst i 5/2014 – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, broj 150/2011), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA ZDRAVLJA

Imenuje se prim. SINIŠA VARGA, dr. med. dent., ministrom zdravlja.

Klasa: 080-02/14-01/155

Urbroj: 5030115/1-14-04

Zagreb, 18. lipnja 2014.

Predsjednik

Zoran Milanović, v. r.

Rješenje, NN 76/2014-1433
## Rješenje o imenovanju ministra znanosti, obrazovanja i sporta

### NN 76/2014 (24.6.2014.), Rješenje o imenovanju ministra znanosti, obrazovanja i sporta

VLADA REPUBLIKE HRVATSKE

1434

Na temelju članka 110. stavka 5. Ustava Republike Hrvatske (»Narodne novine«, br. 85/2010 – pročišćeni tekst i 5/2014 – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, broj 150/2011), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA ZNANOSTI, OBRAZOVANJA I SPORTA

Imenuje se prof. dr. sc. VEDRAN MORNAR ministrom znanosti, obrazovanja i sporta.

Klasa: 080-02/14-01/156

Urbroj: 5030115/1-14-04

Zagreb, 18. lipnja 2014.

Predsjednik

Zoran Milanović, v. r.

Rješenje, NN 76/2014-1434
## Pravilnik o izmjenama i dopunama Pravilnika o upravljanju i uređenju sustava za navodnjavanje

### NN 76/2014 (24.6.2014.), Pravilnik o izmjenama i dopunama Pravilnika o upravljanju i uređenju sustava za navodnjavanje

MINISTARSTVO POLJOPRIVREDE

1438

Na temelju članka 96. stavka 3. Zakona o vodama (»Narodne novine«, br. 153/2009, 63/2011, 130/2011, 56/2013 i 14/2014), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O UPRAVLJANJU I UREĐENJU SUSTAVA ZA NAVODNJAVANJE

Članak 1.

U Pravilniku o upravljanju i uređenju sustava za navodnjavanje (»Narodne novine«, broj 83/2010) u članku 2., podstavak 4. briše se.

Dosadašnji podstavak 5. postaje podstavak 4.

Članak 2.

U članku 3. iza stavka 1. dodaje se stavak 2. koji glasi:

»Program gradnje iz stavka 1. ovoga članka donosi se za višegodišnje razdoblje«.

Članak 3.

U članku 5. stavku 2. postotak »30%« zamjenjuje se postotkom »70%«.

Članak 4.

U članku 7. iza stavka 1. dodaje se stavak 2. koji glasi:

»Do donošenja općih tehničkih uvjeta iz stavka 1. ovog članka koristit će se Opći tehnički uvjeti za radove u vodnom gospodarstvu Hrvatskih voda iz 2012. godine.«

Članak 5.

U članku 8. stavku 1. iza riječi: »troškova« briše se točka i dodaju se riječi: » i obračunavaju se jednom godišnje«.

U stavku 2. riječ: »godišnje« briše se.

U stavku 2. podstavku 3. iza riječi: »financijski troškovi administriranja sustava javnog navodnjavanja« stavlja se zarez te se dodaju riječi: »troškovi osiguranja sustava javnog navodnjavanja«.

U stavku 7. riječi »Varijabilne troškove rada i održavanja sustava javnog navodnjavanja čine sljedeći troškovi:« zamjenjuju se riječima »Varijabilni troškovi rada i održavanja sustava javnog navodnjavanja ovise o količini isporučene vode, a čine ih sljedeći troškovi:«.

U stavku 8. riječ »uključiti« zamjenjuje se riječju »informirati«.

Članak 6.

U članku 9. broj: »153/09« zamjenjuje se brojevima: »153/2009 i 56/2013«.

Članak 7.

U članku 10. stavku 1. riječi »javnih sustava« zamjenjuju se riječima »sustava javnog«.

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/14-01/21

Urbroj: 525-12/0990-14-13

Zagreb, 13. lipnja 2014.

Ministar

Tihomir Jakovina, v. r.

Pravilnik, NN 76/2014-1438
## Odluka o izmjeni Odluke o vrstama zdravstvene zaštite iz obveznog zdravstvenog osiguranja koje se ostvaruje na osnovi uputnice i rokovima važenja uputnice

### NN 76/2014 (24.6.2014.), Odluka o izmjeni Odluke o vrstama zdravstvene zaštite iz obveznog zdravstvenog osiguranja koje se ostvaruje na osnovi uputnice i rokovima važenja uputnice

HRVATSKI ZAVOD ZA ZDRAVSTVENO OSIGURANJE

1439

Na osnovi članka 24. Statuta Hrvatskog zavoda za zdravstveno osiguranje (»Narodne novine« broj 18/09., 33/10. 8/11., 18/13. i 1/14.) i članka 39. stavka 2. Pravilnika o uvjetima i načinu ostvarivanja prava iz obveznog zdravstvenog osiguranja (»Narodne novine« broj 49/14. i 51/14.) Upravno vijeće Hrvatskog zavoda za zdravstveno osiguranje na 64. sjednici održanoj 29. svibnja 2014. godine, donijelo je

ODLUKU

O IZMJENI ODLUKE O VRSTAMA ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA KOJE SE OSTVARUJE NA OSNOVI UPUTNICE I ROKOVIMA VAŽENJA UPUTNICE

Članak 1.

U Odluci o vrstama zdravstvene zaštite iz obveznog zdravstvenog osiguranja koje se ostvaruje na osnovi uputnice i rokovima važenja uputnice (»Narodne novine« broj 51/14.) tablica iz članka 1. zamjenjuje se tablicom koja glasi:

**[TABLICA](dodatni/432054.pdf)**

Članak 2.

Ova odluka objavljuje se u »Narodnim novinama« i stupa na snagu 1. srpnja 2014. godine.

Klasa: 025-04/14-01/154
Urbroj: 338-01-01-14-1
Zagreb, 29. svibnja 2014.

Predsjednik
Upravnog vijeća Hrvatskog zavoda za zdravstveno osiguranje
prim. mr. sc. Marijan Cesarik dr. med., v. r.

76 24.06.2014 Odluka o izmjeni Odluke o vrstama zdravstvene zaštite iz obveznog zdravstvenog osiguranja koje se ostvaruje na osnovi uputnice i rokovima važenja uputnice

76 24.06.2014 Odluka o izmjeni Odluke o vrstama zdravstvene zaštite iz obveznog zdravstvenog osiguranja koje se ostvaruje na osnovi uputnice i rokovima važenja uputnice

76 24.06.2014 Odluka o izmjeni Odluke o vrstama zdravstvene zaštite iz obveznog zdravstvenog osiguranja koje se ostvaruje na osnovi uputnice i rokovima važenja uputnice

Odluka, NN 76/2014-1439
## Metodologija utvrđivanja naknade za priključenje na plinski distribucijski ili transportni sustav i za povećanje priključnog kapaciteta

### NN 76/2014 (24.6.2014.), Metodologija utvrđivanja naknade za priključenje na plinski distribucijski ili transportni sustav i za povećanje priključnog kapaciteta

HRVATSKA ENERGETSKA REGULATORNA AGENCIJA

1440

Na temelju članka 11. stavka 1. točke 9. Zakona o regulaciji energetskih djelatnosti (»Narodne novine«, broj 120/12) i članka 88. stavka 2. Zakona o tržištu plina (»Narodne novine«, broj 28/13 i 14/14), Hrvatska energetska regulatorna agencija je na sjednici Upravnog vijeća održanoj 18. lipnja 2014. donijela

[METODOLOGIJU
UTVRĐIVANJA NAKNADE ZA PRIKLJUČENJE NA PLINSKI
DISTRIBUCIJSKI ILI TRANSPORTNI SUSTAV I ZA POVEĆANJE PRIKLJUČNOG
KAPACITETA](dodatni/432057.pdf)

76 24.06.2014 Metodologija utvrđivanja naknade za priključenje na plinski distribucijski ili transportni sustav i za povećanje priključnog kapaciteta

76 24.06.2014 Metodologija utvrđivanja naknade za priključenje na plinski distribucijski ili transportni sustav i za povećanje priključnog kapaciteta

Ostalo, NN 76/2014-1440
## Izmjene i dopune Statuta Hrvatske revizorske komore

### NN 76/2014 (24.6.2014.), Izmjene i dopune Statuta Hrvatske revizorske komore

76 24.06.2014 Izmjene i dopune Statuta Hrvatske revizorske komore

HRVATSKA REVIZORSKA KOMORA

1441

Na temelju članka 35., članka 38. stavka 2. točke 1. Zakona o reviziji (»Narodne novine« broj 146/05, 139/08 i 144/12, dalje u tekstu: Zakon), Skupština Hrvatske revizorske komore, na sjednici održanoj 10. svibnja 2014., usvojila je

IZMJENE I DOPUNE

STATUTA HRVATSKE REVIZORSKE KOMORE

Članak 1.

U Statutu Hrvatske revizorske komore (»Narodne novine« broj: 43/10. i 131/13.) u članku 13. stavak 2. briše se.

Dosadašnji stavci 3., 4., 5. i 6. postaju stavci 2., 3., 4. i 5.

Članak 2.

U članku 37. stavak 1. mijenja se i glasi:

»1) Stalno stručno usavršavanje ovlaštenih revizora je obvezatno, a ostvaruje se kroz 120 sati stalnog stručnog usavršavanja u trogodišnjem razdoblju. U istom trogodišnjem razdoblju ovlašteni revizor obvezan je za svaku pojedinu godinu ostvariti najmanje 30 sati stalnog stručnog usavršavanja.«

Članak 3.

Ove Izmjene i dopune Statuta stupaju na snagu danom objave u »Narodnim novinama«.

Klasa: 003-05/14-01/1

Urbroj: 251-442-01-14-01

Predsjednik
Hrvatske revizorske komore
Zdenko Balen, v. r.

Izmjene i dopune, NN 76/2014-1441
## Odluka o imenovanju zamjenice predsjednice Ustavnog suda Republike Hrvatske

### NN 76/2014 (24.6.2014.), Odluka o imenovanju zamjenice predsjednice Ustavnog suda Republike Hrvatske

76 24.06.2014 Odluka o imenovanju zamjenice predsjednice Ustavnog suda Republike Hrvatske

USTAVNI SUD REPUBLIKE HRVATSKE

1442

Na temelju članka 11. točke 1. Poslovnika Ustavnog suda Republike Hrvatske (»Narodne novine« broj 181/03., 16/06., 30/08., 123/09., 63/10., 121/10., 19/13. i 37/14.), Ustavni sud Republike Hrvatske u sastavu Jasna Omejec, predsjednica Ustavnog suda te suci Ustavnog suda Mato Arlović, Marko Babić, Snježana Bagić, Slavica Banić, Mario Jelušić, Davor Krapac, Ivan Matija, Antun Palarić, Aldo Radolović, Duška Šarin i Miroslav Šeparović, na sjednici održanoj 12. lipnja 2014., donio je

ODLUKU

O IMENOVANJU ZAMJENICE PREDSJEDNICE USTAVNOG SUDA REPUBLIKE HRVATSKE

I.

Za zamjenicu predsjednice Ustavnog suda Republike Hrvatske imenovana je dr. sc. Snježana Bagić, sutkinja Ustavnog suda Republike Hrvatske.

II.

Mandat zamjenice predsjednice Ustavnog suda Republike Hrvatske počinje teći od 12. lipnja 2014., a traje dvije godine odnosno do isteka mandata sutkinje Ustavnog suda Republike Hrvatske.

III.

Ova odluka objavit će se u »Narodnim novinama«.

Broj: SuT-A-8/2014

Zagreb, 12. lipnja 2014.

Predsjednica
prof. dr. sc. Jasna Omejec, v. r.

Odluka, NN 76/2014-1442